ประจำเดือนมาวันที่4-6พฤศจิกา มาอีกรอบวันที่18-20พฤศจิกา เว้นมาอีกวันที่ 4-5ธันวา สามครั้งนี้มามากเหมือนปกติ วันนี้วันที่ 12ธันวามาอีกครั้ง มาน้อยสีเลือดคล้ำ แบบนี้ผิดปกติไหมคะ
สวัสดีค่ะ เลือดประจำเดือนควรมาทุก 22-35 วัน หากมีเลือดออกลักษณะดังกล่าวมา คือถี่กว่าเลือดประจำเดือนปกติ อาจเป็นเลือดจากสาเหตุอื่นๆเช่น-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ไปก่อน ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์